EH Bildu Nafarroa talde parlamentarioari atxikitako foru parlamentari Adolfo Araiz Flamarique jaunak idatziz erantzuteko galdera egin du (11-23/PES-00217), honako honi buruzkoa, hain zuzen:

1.- Zergatik ez dira oraindik lizitatu Tafallako suhiltzaileen parke berriaren obrak?

2.- Ogasun Departamentuak ba al du erantzukizunik lizitazio horren atzerapenean, obrak finantzatzeko behar den aurrekontu-gaikuntzaren gaineko arazoak direla-eta?

3.- Ba al da obrak lizitatu ahal izateko behar adinako aurrekontu-partidarik?

4.- Noizko aurreikusten duzue obren lizitazioa eta obren hasiera?

Hona hemen Nafarroako Gobernuaren Barneko, Funtzio Publikoko eta Justiziako kontseilariak horri buruz ematen dion informazioa:

Nafarroako Gobernuak abenduaren 13ko gobernuaren bilkuran onetsi zuen 2024 eta 2025. urteetarako Tafallako suhiltzaileen parke berriaren obretarako kontratazioa, zeinek 5,9 milioiko inbertsioa izanen baitute. Aurrekoa dela-eta, data horretatik aurrera obrak lizitatzeko espedientea izapidetzen jarraitzeari ekiten ahal zaio.

Aipatutako gobernu akordioan jasotzen denez, urte anitzeko gastua baimendu da 5.916.177,22 milioi euroko zenbatekoan (BEZa barne); 4 milioi euro bideratuko dira “Suhiltzaile parketako obrak” deritzon partidara eta 1,91 milioi euroko beste gastu bat 2025. urterako.

Behin obretako eraikuntza baimendu ondoren, beroriek lizitatzea aurreikusten da 2024 urteko urtarrilean: horrela, parkea eraikitzen hasten ahalko da 2024 urteko udaberrian.

Hori guztia jakinarazten dizut, Nafarroako Parlamentuko Erregelamenduaren **215. artikulua** betez.

Iruñean, 2023ko abenduaren 27an

Barneko, Funtzio Publikoko eta Justiziako kontseilaria: María Amparo López Antelo